Bordo naujasis stadionas

Bordo naujasis stadionas (, pagal rėmėjus Matmut Atlantique) – futbolo stadionas Bordo mieste Prancūzijoje. Stadione yra 43 000 sėdimų vietų, čia namų rungtynes žaidžia FC Girondins de Bordeaux.

 Istorija 

„Girondins“ klubas ilgus metus naudojosi Chaban-Delmas stadionu kaip namų aikšte, bet XXI a. pradžioje nusprendė pasistatyti naują stadioną. Jo konstrukcijos darbai buvo pradėti 2013 m., baigtas statyti 2015 m. balandį. Oficialiai atidarytas 2015 m. gegužės 18 d. Pirmosios futbolo rungtynės buvo sužaistos 2015 m. gegužės 23 d. tarp Ligue 1 klubų Girondins de Bordeaux ir Montpellier Hérault SC. 2015 m. rugsėjo 7 d. vyko draugiškos rungtynės tarp Prancūzijos ir Serbijos rinktinių, kurias 2-1 laimėjo šeimininkai. Netrukus stadionui suteiktas rėmėjo „Matmut“ vardu.France: Bordeaux stadium signs naming rights deal. 2015-09-03, Stadiumdb.com (tikrinta 2024-06-26).

Stadione vyko penkerios UEFA 2016 m. čempionato rungtynės, įskaitant ir vieną ketvirtfinalį. 2019 m. pasiektas lankomumo rekordas regbio rungtynėse – 42 071 žiūrovas.Nouveau record au Matmut Atlantique après la 1ère demi-finale du Top 14. 2019-06-09, Girondins33.com (tikrinta 2024-06-26).

 Data  #1 komanda  Rezultatas  #2 komanda  Grupė  Žiūrovų sk. 2016 m. birželio 11 d.    2-1    B grupė  37 831 2016 m. birželio 14 d.    0-2    F grupė  34 424 2016 m. birželio 18 d.    3-0    E grupė  39 493 2016 m. birželio 21 d.    2-1    D grupė  37 245 2016 m. liepos 2 d.    1-1 (baud. 6-5)    ketvirtfinalis  38 764

 Šaltiniai 

Kategorija:Bordo sportas
Kategorija:Prancūzijos futbolo stadionai
Kategorija:Europos futbolo čempionatų stadionai